CELEX: 32019D1895
Language: et
Date: 2019-11-07 00:00:00
Title: Komisjoni Rakendusotsus (EL) 2019/1895, 7. Novembril 2019, millega tunnistatakse mitu Portugali saart varroosivabaks ja muudetakse rakendusotsuse 2013/503/EL lisa (teatavaks tehtud numbri C(2019) 7905 all) (EMPs kohaldatav tekst)

12.11.2019   
               
               
                  ET
               
               
                  Euroopa Liidu Teataja
               
               
                  L 291/54
               
            
         KOMISJONI RAKENDUSOTSUS (EL) 2019/1895,
         7. Novembril 2019,
         millega tunnistatakse mitu Portugali saart varroosivabaks ja muudetakse rakendusotsuse 2013/503/EL lisa
         (teatavaks tehtud numbri C(2019) 7905 all)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 15 lõiget 2,
         ning arvestades järgmist:
         
                     (1)
                  
                  
                     Direktiivi 92/65/EMÜ artiklis 15 on sätestatud, et kui liikmesriik käsitab oma territooriumi või osa oma territooriumist vabana ühest kõnealuse direktiivi B lisas loetletud loomataudist, esitab ta komisjonile asjakohased dokumendid, mille alusel võetakse vastu otsus, millega kõnealune liikmesriik või selle territooriumi osa tunnistatakse taudivabaks, ning määratakse kindlaks kaubanduse lisatagatised, mida võidakse nõuda.
                  
               
                     (2)
                  
                  
                     Varroos on loetletud direktiivi 92/65/EMÜ B lisas endise nimetusega „varroatoos“ ning komisjoni rakendusotsusega 2013/503/EL (2) on juba tunnistatud mitu liikmesriikide territooriumi sellest taudist vabaks. Kõnealused territooriumid on loetletud rakendusotsuse 2013/503/EL lisas koos kaubanduse lisatagatistega.
                  
               
                     (3)
                  
                  
                     Portugal taotles, et komisjon tunnistaks Assoori saarestiku Corvo, Graciosa, São Jorge, Santa Maria, São Migueli ja Terceira saare varroosivabaks, ja et määrataks kindlaks kaubanduse lisatagatised, mis vastavad riiklikul tasandil rakendatud tagatistele, ning esitas oma taotluse põhjendamiseks direktiivi 92/65/EMÜ artikli 15 lõikes 1 määratletud asjakohased üksikasjalikud dokumendid.
                  
               
                     (4)
                  
                  
                     Portugali esitatud üksikasjalikke dokumente arvesse võttes tuleks Portugali territooriumi osaks olevaid Corvo, Graciosa, São Jorge, Santa Maria, São Migueli ja Terceira saart käsitada varroosivabana ja loetleda rakendusotsuse 2013/503/EL lisas koos kaubanduse lisatagatistega.
                  
               
                     (5)
                  
                  
                     Seepärast tuleks rakendusotsust 2013/503/EL vastavalt muuta.
                  
               
                     (6)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse 2013/503/EL lisas esitatud tabelisse lisatakse Soomet käsitleva kande ja Ühendkuningriiki käsitleva kande vahele järgmine kanne:
            
                        PT
                     
                     
                        Portugal
                     
                     
                        Corvo saar
                     
                     
                        PT01300
                        FLORES (SANTA CRUZ)
                     
                     
                        Mesilased (Apis mellifera) oma elutsükli igas etapis, sh sülemid, mesilasemad, -pered ning kasutatud mesitarud ja raamid
                     
                  
                        Graciosa saar
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        São Jorge saar
                     
                     
                        PT02700
                        SAO JORGE (VELAS)
                     
                  
                        Santa Maria saar
                     
                     
                        PT02500
                        SANTA MARIA (VILA DO PORTO)
                     
                  
                        São Migueli saar
                     
                     
                        PT02600
                        SAO MIGUEL (PONTA DELGADA)
                     
                  
                        Terceira saar
                     
                     
                        PT02800
                        TERCEIRA (ANGRA DO HEROISMO)
                     
                  
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 7. Novembril 2019
            
               
                  Komisjoni nimel
               
               Vytenis ANDRIUKAITIS
               
                  komisjoni liige
               
            
         
         
            (1)  EÜT L 268, 14.9.1992, lk 54.
         
            (2)  Komisjoni 11. oktoobri 2013. aasta rakendusotsus 2013/503/EL, millega tunnistatakse teatavad liidu piirkonnad varroosivabaks ning kehtestatakse lisatagatised, mis on vajalikud liidusiseses kaubanduses ja impordis, et kaitsta nende varroosivaba olukorda (ELT L 273, 15.10.2013, lk 38).